Държавен вестник, бр. 40, 2020 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  40
ПРАВИЛНИК
за прилагане на Закона за публичните пред­
приятия
Г л а в а  п ъ р в а
ОБЩИ РАЗПОРЕДБИ
Чл. 1. (1) С правилника се уреждат: 
1. съдържанието на политиката за участи­
ето на държавата в публичните предприятия 
и редът за нейното разработване, приемане 
и актуализиране;
2. дейността на Агенцията за публичните 
предприятия и контрол като кооординиращо 
звено по отношение на публичните предпри­
ятия и нейните взаимоотношения с органи­
те, упражняващи правата на държавата и с 
публичните предприятия;
3. редът за упражняване правата на дър­
жавата в публичните предприятия;
4. особени правила за сключването на някои 
видове договори от публичните предприятия;
5. основните критерии за подбор, условията 
и редът за провеждане на конкурсната проце­
дура за номиниране на членове на органите 
за управление и контрол; 
6. възлагането на управлението и контрола 
в публичните предприятия и редът за опре­
деляне на възнагражденията на членовете на 
органите за управление и контрол;
7. планирането на дейността на публичните 
предприятия и отчитането на изпълнението;
8. публичното оповестяване на финансова 
и нефинансова информация за предприятията;
9. принципите на упражняване правата 
на общините в общинските публични пред­
приятия.
(2) Органите на местното самоуправление и 
общинските публични предприятия прилагат 
разпоредбите на глава осма. 
Г л а в а  в т о р а
ДЪРЖАВНА ПОЛИТИКА 
Раздел I
Разработване на Политика за участието на 
държавата в  публичните предприятия
Чл. 2. Политиката за участието на държа­
вата в публичните предприятия се разработва 
от Агенцията за публичните предприятия и 
контрол в сътрудничество с органите, упраж­
няващи правата на държавата в публичните 
предприятия, и другите държавни организа­
ции, участващи в нейното осъществяване, и 
се одобрява от Министерския съвет.
Чл. 3. Агенцията за публичните предпри­
ятия и контрол предлага на Министерския 
съвет актуализация на Политиката за участи­
ето на държавата в публичните предприятия 
периодично, поне веднъж на всеки четири го­
дини, както и когато установи, че са налице 
изменения в икономическата среда или други 
обстоятелства, налагащи промяна в подхода 
на държавата като собственик в публичните 
предприятия. Актуализацията се изготвя въз 
основа на извършените годишни прегледи на 
действащата политика или по предложение 
на съответния отраслов министър. 
Чл. 4. При разработването и актуализира­
нето на Политиката за участието на държа­
вата в публичните предприятия Агенцията за 
публичните предприятия и контрол провежда 
обществени консултации.
Раздел II
Съдържание на Политиката за участието на 
държавата в публичните предприятия 
Чл. 5. (1) Политиката за участието на 
държавата в публичните предприятия е 
кратък рамков документ, който има за цел 
да определи общите цели и приоритетите, 
които държавата си поставя като собственик 
в публичните предприятия.
(2) С Политиката за участието на държа­
вата в публичните предприятия се определят:
1. обосновката на собствеността на дър­
жавата в публичните предприятия;
2. целите, които държавата си поставя като 
собственик в публичните предприятия;	
3. ролята на държавата в ръководенето на 
публичните предприятия; 
4. показателите за изпълнението на по­
литиката;
5. ролята и отговорностите на министрите, 
упражняващи правата на държавата в пред­
приятията, и другите държавни организации, 
участващи в осъществяване на политиката.
Чл. 6. (1) В обосновката на причините 
държавата да притежава участие в публичните 
предприятия се включва:
1. информацията за публичните предпри­
ятия, в които държавата участва, представе­
на аналитично, като данни за техния брой, 
общата стойност на собствения им капитал, 
разпределение по икономически дейности, 
дял в брутния вътрешен продукт;
2. съображенията, поради които държавата 
участва в публичните предприятия;
3. информация за очакваното развитие на 
публичните предприятия, включително по 
отношение на тяхната приватизация, пре­
структуриране или прекратяване, както и за 
създаването на нови публични предприятия.
(2) В зависимост от избрани специфични 
критерии публичните предприятия могат да 
бъдат класифицирани/групирани в отделни 
категории.
Чл. 7. Целите, които държавата си поставя 
с участието си в публичните предприятия, 
могат да бъдат дългосрочни – общи за целия 
държавен сектор или за определена част от 
него, и средносрочни  (за един бизнес цикъл в 
период от 3 до 5 години) – за всяко конкретно 
предприятие.